Kay Bailey Hutchison

Kathryn Ann «Kay» Bailey Hutchison (født 22. juli 1943 i Galveston i Texas) er en amerikansk republikansk politiker.

Liv og virke
Hun var senator for delstaten Texas fra 1993 til 2013. Hun er utdannet jurist ved University of Texas at Austin og University of Texas School of Law. Etter å ha tilbrakt tid som representant i delstatsforsamlingen og i det private næringsliv, ble Hutchison valgt inn i USAs senat i et spesialvalg i 1993. Hun ble gjenvalgt i ordinært valg i 1994, og siden i 2000 og 2006, hver gang med over 60% av stemmene.

I 2010 prøvde hun å bli republikanernes kandidat til guvernørvalget i Texas 2010, og stilte i primærvalget mot sittende guvernør Rick Perry. Hun hadde på forhånd lovet at hun uansett ville slutte i Senatet. Hun ble støttet av blant andre George H.W. Bush, Dick Cheney og James Baker, uten at det hjalp; hun fikk 30,3% av stemmene i valget. Perry fikk 51,1%. Hun bestemte seg for å for å fortsette i Senatet ut perioden, men ønsker ikke å stille til gjenvalg i 2012.

Referanser

Eksterne lenker 
 
 
 

Senatorer fra Texas
Personer fra Galveston County i Texas
Personer fra Galveston
Jurister fra USA
Kvinnelige senatorer i USA